CELEX: 22008D0025
Language: da
Date: 2008-03-14 00:00:00
Title: Afgørelse truffet af Det Blandede EØS-udvalg nr. 25/2008 af 14. marts 2008 om ændring af bilag II (Tekniske forskrifter, standarder, prøvning og certificering) til EØS-aftalen

10.7.2008   
            
            
               DA
            
            
               Den Europæiske Unions Tidende
            
            
               L 182/11
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 25/2008
   af 14. marts 2008
   om ændring af bilag II (Tekniske forskrifter, standarder, prøvning og certificering) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag II til aftalen blev ændret ved afgørelse truffet af Det Blandede EØS-udvalg nr. 8/2008 af 1. februar 2008 (1).
            
         
               (2)
            
            
               Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (2), berigtiget i EUT L 136 af 29.5.2007, s. 3, bør indarbejdes i aftalen.
            
         
               (3)
            
            
               Europa-Parlamentets og Rådets direktiv 2006/121/EF af 18. december 2006 om ændring af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer med henblik på tilpasning til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) og om oprettelse af et europæisk kemikalieagentur (3), berigtiget i EUT L 136 af 29.5.2007, s. 281, bør indarbejdes i aftalen —
            
         TRUFFET FØLGENDE AFGØRELSE:
   Artikel 1
   I kapitel XV i bilag II til aftalen foretages de ændringer, der er angivet i bilaget til denne afgørelse.
   Artikel 2
   Den islandske og den norske udgave af forordning (EF) nr. 1907/2006, berigtiget i EUT L 136 af 29.5.2007, s. 3, og direktiv 2006/121/EF, berigtiget i EUT L 136 af 29.5.2007, s. 281, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 15. marts 2008 eller på datoen for seneste anmeldelse til Det Blandede EØS-udvalg i henhold til aftalens artikel 103, stk. 1, idet den seneste dato er gældende (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 14. marts 2008.
      
         
            På vegne af Det Blandede EØS-udvalg
         
         Alan SEATTER
         
         
            Formand
         
      
   
   
      (1)  EUT L 154 af 12.6.2008, s. 15.
   
      (2)  EUT L 396 af 30.12.2006, s. 1.
   
      (3)  EUT L 396 af 30.12.2006, s. 853.
   
      (4)  Forfatningsmæssige krav angivet.
   
      BILAG
      I kapitel XV i bilag II til aftalen foretages følgende ændringer:
      
                  1)
               
               
                  Følgende punkt indsættes efter punkt 12zb (Kommissionens beslutning 2007/565/EF):
                  
                              »12zc.
                           
                           
                              
                                 32006 R 1907: Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1), berigtiget i EUT L 136 af 29.5.2007, s. 3.
                              Forordningens bestemmelser gælder i forbindelse med aftalen med følgende tilpasninger:
                              
                                          a)
                                       
                                       
                                          EFTA-staterne deltager i arbejdet i Det Europæiske Kemikalieagentur, i det følgende benævnt »agenturet«, som er etableret ved Europa-Parlamentets og Rådets forordning (EF) nr. 1907/2006.
                                       
                                    
                                          b)
                                       
                                       
                                          Uanset bestemmelserne i protokol 1 til aftalen, anses det i forordningen anvendte udtryk »medlemsstat(er)« for også at omfatte EFTA-staterne.
                                       
                                    
                                          c)
                                       
                                       
                                          Hvad angår EFTA-staterne bistår agenturet i givet fald EFTA-Tilsynsmyndigheden eller EFTA's Stående Udvalg under udøvelsen af deres respektive opgaver.
                                       
                                    
                                          d)
                                       
                                       
                                          For produkter, der er omfattet af Rådets direktiv 91/414/EØF, er EFTA-staterne berettiget til at begrænse adgangen til deres markeder i henhold til den nationale lovgivning, som gælder ved ikrafttrædelsen af aftalen. Nye EF-regler behandles i henhold til de procedurer, der er fastsat i aftalens artikel 97 til 104.
                                       
                                    
                                          e)
                                       
                                       
                                          I tilfælde af uenighed mellem parterne om administrationen af disse bestemmelser finder aftalens afdeling VII tilsvarende anvendelse.
                                       
                                    
                                          f)
                                       
                                       
                                          I artikel 3, stk. 10, indsættes følgende i slutningen: »eller på EFTA-staternes område«.
                                       
                                    
                                          g)
                                       
                                       
                                          Artikel 64, stk. 8, anvendes med følgende tilpasninger:
                                          »Når Kommissionen træffer godkendelsesbeslutninger, træffer EFTA-staterne samtidig og senest 30 dage efter fællesskabsbeslutningen tilsvarende beslutninger. Det Blandede EØS-udvalg underrettes og offentliggør jævnligt lister over sådanne beslutninger i EØS-tillægget til Den Europæiske Unions Tidende.«
                                       
                                    
                                          h)
                                       
                                       
                                          I artikel 79 indsættes som stk. 4:
                                          »4.   EFTA-staterne deltager fuldt ud i bestyrelsen med samme rettigheder og forpligtelser som EF-medlemsstaterne, med undtagelse af stemmeret. I bestyrelsens interne forretningsorden deltager EFTA-staterne fuldt ud.«
                                       
                                    
                                          i)
                                       
                                       
                                          I artikel 85 indsættes som stk. 10:
                                          »10.   EFTA-staterne deltager fuldt ud i medlemsstatsudvalget, i udvalget for risikoanalyse og udvalget for socioøkonomisk analyse og har samme rettigheder og pligter som EF-medlemsstaterne, dog uden stemmeret. I disse udvalgs interne forretningsorden deltager EFTA-staterne fuldt ud.«
                                       
                                    
                                          j)
                                       
                                       
                                          I artikel 86 indsættes som stk. 5:
                                          »5.   EFTA-staterne deltager i Forummet til Udveksling af Oplysninger om Håndhævelsesaktiviteter. I dette forums interne forretningsorden deltager EFTA-staterne fuldt ud.«
                                       
                                    
                                          k)
                                       
                                       
                                          I artikel 89 indsættes følgende stykke:
                                          »EFTA-staternes statsborgere kan udnævnes til medlemmer af eller suppleanter til klagenævnet.«
                                       
                                    
                                          l)
                                       
                                       
                                          I artikel 96 indsættes som stk. 12:
                                          »12.   EFTA-staterne deltager i agenturets finansiering fra denne afgørelses ikrafttrædelse. I denne forbindelse finder procedurerne i artikel 82, stk. 1, litra a), og protokol 32 til aftalen tilsvarende anvendelse.«
                                       
                                    
                                          m)
                                       
                                       
                                          I artikel 102 indsættes følgende tekst:
                                          »EFTA-staterne tilstår agenturet privilegier og immuniteter svarende til dem, protokollen vedrørende De Europæiske Fællesskabers privilegier og immuniteter indeholder.«
                                       
                                    
                                          n)
                                       
                                       
                                          I artikel 103 indsættes følgende stykke:
                                          »Som undtagelse fra artikel 12, stk. 2, litra a), i ansættelsesvilkårene for de øvrige ansatte i De Europæiske Fællesskaber kan statsborgere fra EFTA-staterne, der råder over deres fulde borgerlige rettigheder, ansættes på kontrakt indgået med agenturets administrerende direktør.«
                                       
                                    
                                          o)
                                       
                                       
                                          I i artikel 118 indsættes som stk. 5:
                                          »5.   Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter anvendes i forbindelse med forordning (EF) nr. 1907/2006 ligeledes på alle agenturets dokumenter vedrørende EFTA-staterne.«
                                       
                                    
                                          p)
                                       
                                       
                                          I artikel 124 indsættes følgende stykke:
                                          »Liechtenstein er ikke forpligtet til at oprette en national helpdesk. I stedet opretter Liechtenstein et link til det tyske forbundsinstitut for arbejdssikkerhed og -sundheds helpdesk på hjemmesiden for den myndighed i Liechtenstein, der har kompetence for kemikalier, Kontoret for Miljøbeskyttelse.««
                                       
                                    
                        
            
                  2)
               
               
                  Følgende led indsættes i punkt 1 (Rådets direktiv 67/548/EØF):
                  
                              »—
                           
                           
                              
                                 32006 L 0121: Europa-Parlamentets og Rådets direktiv 2006/121/EF af 18. december 2006 (EUT L 396 af 30.12.2006, s. 853), berigtiget i EUT L 136 af 29.5.2007, s. 281.«
                           
                        
            
                  3)
               
               
                  Følgende led indsættes i punkt 12r (Europa-Parlamentets og Rådets direktiv 1999/45/EF):
                  
                              »—
                           
                           
                              
                                 32006 R 1907: Europa-Parlamentets og Rådets forordning (EF) nr. 1907/2006 af 18. december 2006 (EUT L 396 af 30.12.2006, s. 1), berigtiget i EUT L 136 af 29.5.2007, s. 3.«
                           
                        
            
                  4)
               
               
                  Teksten til punkt 10 (Kommissionens direktiv 91/155/EØF) udgår. Teksten til sekstende led (Kommissionens direktiv 93/105/EØF) og toogtyvende led (Kommissionens direktiv 2000/21/EF) i punkt 1 (Rådets direktiv 67/548/EØF), punkt 12e (Rådets forordning (EØF) nr. 793/93) og 12f (Kommissionens forordning (EF) nr. 1488/94) udgår med virkning fra den 1. juni 2008. Punkt 12d (Kommissionens direktiv 93/67/EØF) udgår med virkning fra den 1. august 2008. Punkt 4 (Rådets direktiv 76/769/EØF) udgår med virkning fra den 1. juni 2009.